作者：程珌
词牌/韵律：沁园春

paragraphs: 公有仙姿，苍松野鹤，落落昂昂。
论法主长生，仍须极贵，云台绛阙，都许尚羊。
更忆当年，而今时候，一念功名下帝旁。
天分付，使人间草木，尽有春香。
人知相法奇庞。
又那识、阴功事更长。
算毗陵荒政，江东风采，忠文典则，澟澟生光。
再岁秦淮，觚棱入梦，帷幄从来在庙堂。
公归去，好平心献替，人望时康。